El programa Emprenjove arriba a Burjassot de la mà de l’Agència Jove
2025-07-24

Després del gran èxit del curs de Gestió Empresarial desenvolupat aquest estiu, l’Agència Jove, servei destinat als joves de Burjassot, ha tornat a apostar per aquesta activitat i ofereix els joves del municipi que no van poder realitzar-ho, la possibilitat de fer-ho novament de manera totalment gratuïta dins del programa Emprenjove.

Les inscripcions del curs, que s’emmarca dins de l’àrea de formació i ocupació de l’Agència Jove i que es desenvolupa gràcies a la col·laboració de l’Ajuntament juntament amb l’IVAJ.JOVE, es poden realitzar fins a l’11 de novembre en la Seu Electrònica de l’IMCJB allotjada al web municipal, www.burjassot.org, o bé el web de l’Agència Jove.

Les dates de desenvolupament del curs en línia van del 24 de novembre al 12 de desembre i el mateix consta de diferents unitats didàctiques en les quals s’ensenyarà als inscrits les diferents formes jurídiques de l’empresa i els tràmits i passos per a la seua creació. També s’introduirà als alumnes en els tipus de contractes de treball, les tributacions, els plans financers o el règim especial d’autònoms i la tècnica de vendes. Una vegada finalitzat el curs de gestió Empresarial i superades les activitats proposades en el mateix, l’IVAJ.JOVE emetrà un certificat.

Uns dies abans de l’inici del curs, concretament el 12 de novembre a les 18:30 hores, els tècnics de l’IVAJ.JOVE es desplaçaran fins a la Casa de Cultura de Burjassot per explicar el programa Emprenjove, programa en el qual s’emmarca el curs ofert per l’Agència Jove, a més d’informar sobre els serveis que ofereix aquest programa en matèria de creació i assessorament d’empreses.

Aquest curs, que va comptar amb 29 inscrits en la seua primera convocatòria, brinda als joves de Burjassot l’oportunitat de rebre formació gratuïta orientada cap a l’autoocupació en l’àmbit empresarial, la qual cosa es converteix en una possibilitat per aconseguir un lloc de treball